Source: https://ficek.sk/vypoved-pracovnej-zmluvy-na-dobu-neurcitu-32405
Timestamp: 2020-08-07 21:53:51+00:00
Document Index: 2349891

Matched Legal Cases: ['§ 67', '§ 67', '§ 69', '§ 72', '§ 72', '§ 69', '§ 60', '§ 60']

[2020] Výpoveď pracovnej zmluvy na dobu neurčitú | Právna Poradňa
Otázka: Výpoveď pracovnej zmluvy na dobu neurčitú
Prosím Vás vo výpovedi pracovnej zmluvy je potrebné uviesť tento paragraf, či iný? § 67 zákona c. 311/2001 Z. z. Ďakujem za odpoveď.
Odpoveď: Výpoveď pracovnej zmluvy na dobu neurčitú
neuvádzate, či ste zamestnanec, alebo zamestnávateľ. Ak ste zamestnanec, výpoveď môžete podať na základe ustanovenia § 67 Zákonníka práce, podľa ktorého Zamestnanec môže dať zamestnávateľovi výpoveď z akéhokoľvek dôvodu alebo bez uvedenia dôvodu.
Zamestnávateľ zase môže dať zamestnancovi výpoveď na základe týchto dôvodov:
Zákon pri výpovedi, ktorú dá zamestnávateľ zamestnancovi ustanovuje:
Zamestnávateľ môže dať zamestnancovi výpoveď iba z dôvodov ustanovených v tomto zákone. Dôvod výpovede sa musí vo výpovedi skutkovo vymedziť tak, aby ho nebolo možné zameniť s iným dôvodom, inak je výpoveď neplatná. Dôvod výpovede nemožno dodatočne meniť.
Zákon na platnosť výpovede nevyžaduje, aby bolo vo výpovedi uvedené konkrétne číslo paragrafu.
Podotázka: Výpoveď pracovnej zmluvy na dobu neurčitú (Pracovné právo)
potrebujem poradiť, 1. 6. 2019 mi vznikol pracovný pomer a 30. 11. 2019 mi skončil prac.pomer na dobu určitú. Žiadnu novú zmluvu som nepodpisovala, ale zamestnávateľ mi vraj automaticky predĺžil zmluvu na dobu neurčitú. 18. 12. 2019 som dala výpoveď zatiaľ len ústne a bolo mi povedané, že mi treba zotrvať v práci po dobu 1 - 2 mesiacov, ktorá plynie z výpovednej lehoty. Som matkou a zamestnávateľ mi doposiaľ nevyplatil žiadny daňový bonus na dieťa, čiže dlží mi za 6 odpracovaných mesiacov. Chcem sa s pýtať, či kvôli tomuto dôvodu nemôžem hneď ukončiť pracovný pomer bez výpovednej lehoty ako som spomínala na začiatku.
Odpovedá: JUDr. Milan Ficek, advokát (odpoveď odoslaná: 20.12.2019)
v prípade, ak zamestnanec pracuje s vedomím zamestnávateľa aj po skončenie pracovného pomeru na dobu určitú, tak sa tento zo zákona transformuje na prac. pomer na dobu neurčitú. Ak ste dali výpoveď ústne, tak nie je platná. Výpovedná doba Vám neplynie, takže ak chcete skončiť prac. pomer platne výpoveďou, musíte ju doručiť písomne. Pokiaľ ide o druhú časť otázky, ohľadne nevyplatenia daňového bonusu, tak treba skúmať, či sa nevyplatenie daňového bonusu považuje za dôvod na okamžité skončenie pracovného pomeru. Podľa § 69 ods.1 písm. b) Zákonníka práce: Zamestnanec môže pracovný pomer okamžite skončiť, ak zamestnávateľ mu nevyplatil mzdu, náhradu mzdy, cestovné náhrady, náhradu za pracovnú pohotovosť, náhradu príjmu pri dočasnej pracovnej neschopnosti zamestnanca alebo ich časť do 15 dní po uplynutí ich splatnosti.
Nakoľko daňový bonus zákon nevymenúva v tomto ustanovení, podľa môjho právneho názoru, nie je možné skončiť pracovný pomer okamžite, len z dôvodu nevyplatenia daňového bonusu. Muselo by sa jednať o mzdu, prípadne iné, tam uvedené, peňažné plnenia, prípadne ich časti, ktoré neboli vyplatené.
Dobrý deň, chcela by som sa opýtať ako funguje možnosť uplatnenia si zvyšnej dovolenky vo výpovednej lehote? Hoci mám určené dva mesiace môžem odpracovať aj len mesiac a pol a na zvyšné dni využiť dovolenku?
keďže zo zákona čerpanie dovolenky určuje zamestnávateľ (teda rozhoduje o tom, či dovolenku umožní čerpať alebo nie), závisí to od dohody so zamestnávateľom. Ak zamestnávateľ nebude mať problém s tým, že si dovolenku, na ktorú Vám vznikol nárok vyčerpáte, potom tak môžete urobiť. Bez jeho súhlasu si však nemôžete dovolenku vyčerpať a môže sa stať, že bude trvať na tom, aby ste riadne odpracovali celú výpovednú dobu a dovolenku Vám pri skončení pracovného pomeru preplatí.
Dobrý deň, prosím o odpoveď. Som zamestnanec, doba neurčitá, od 31. 01. 2019, skúšobná doba tri mesiace, prijatá ako školiteľ. Zamestnávateľ mi dal výpoveď v skúšobnej dobe k 31. 03. 2019 z dôvodu, že klient (objednávateľ) zrušil školenia: "Podľa Pracovnej zmluvy uzatvorenej dna 31. 1. 2019 medzi Vami ako zamestnancom a našou spoločnosťou ako zamestnávateľom bola dohodnutá skúšobná doba v trvaní 3 mesiacov. Z vyššie uvedeného a z dôvodu zrušenia školení na strane zákazníka (odberateľa), o ktorých ste boli písomne informovaná v pondelok 18. 3. 2019, nadväzujúceho zániku pozície „Lektor/Školiteľ“, na ktorú ste boli, na základe Pracovnej zmluvy z 31. 1. 2019 prijatá, sa naša spoločnosť rozhodla konať v súlade s ustanovením § 72 zákona č. 311/2001 Z. z. Zákonník práce v znení neskorších predpisov a ukončiť Vás pracovný pomer v skúšobnej dobe. Skončenie PP v skúšobnej dobe Vám bude doručené písomne prostredníctvom Slovenskej pošty v nasledujúcich dňoch". Prosím, mohli by ste sa mi vyadriť, či postupoval správne. Ďakujem.
v zmysle sut. § 72 Zákonníka práce zamestnanec ako aj zamestnávateľ môžu skončiť pracovný pomer v skúšobnej dobe s uvedením alebo aj bez uvedenia dôvodu.
Zamestnávateľ nie je povinný Vám oznámiť dôvod skončenia prac. pomeru.
Pokiaľ tak zamestnávateľ urobil, konal voči Vám maximálne slušne a dôvod skončenia prac. pomeru Vám uviedol.
Konal tak určite aj z dôvodu, že v budúcnosti sa môže na Vás obrátiť a nechce konať tak, aby tieto pracovné vzťahy aj keď sa Váš prac.pomer skončí, v budúcnosti Vás firma môže osloviť.
Odpoveď : Áno, zamestnávateľ koná v súlade so ZP.
Dobrý večer. Ak chcem dať okamžitú výpoveď zo zamestnania kde mám pracovnú zmluvu na dobu neurčitú, ako by som mala postupovať? Ďakujem veľmi pekne za Vašu odpoveď, ktorú od Vás budem očakávať. Pekný večer.
Odpovedá: JUDr. Milan Ficek, advokát (odpoveď odoslaná: 31.01.2019)
Dobrý deň, okamžité skončenie pracovného pomeru zo strany zamestnanca je možné iba v zákonom stanovených prípadoch. Podla § 69 Zákonníka práce:
"Zamestnanec môže pracovný pomer okamžite skončiť, ak
c) je bezprostredne ohrozený jeho život alebo zdravie."
Je však možné dohodnúť sa so zamestnávateľom, že už nechcete pre neho pracovať a skončiť pracovný pomer dohodou. V dohode si stanovíte presný dátum skončenia pracovného pomeru, bez výpovednej doby.
Dobrý deň, pracujem na dobu neurčitú od 8. Novembra. Skúšobná doba bola 1 mesiac, týždenný rozvrh 19 hod, t.j. 4 hod denne. Ako mám podať výpoveď? Môže byt lehota 15 dní od podania ďakujem za odpoveď.
Odpovedá: JUDr. Milan Ficek, advokát (odpoveď odoslaná: 31.12.2018)
pokiaľ chcete podať výpoveď, môžete tak urobiť bez uvedenia dôvodu. Výpoveď musí byť písomná a doručená, inak je neplatná. Pracovný pomer sa skončí uplynutím výpovednej doby, ktorá je minimálne 1 mesiac. Výpovedná doba tak nemôže byť 15 dní. Ak chcete skončiť pracovný pomer v takejto lehote, môžete sa pokúsiť so zamestnávateľom dohodnúť.
Dobrý deň. Pracovnú zmluvu mám na dobu neurčitú od 1. 7. 2018. Poprosila by som Vás o dve rady. V mojom zamestnaní sa vyskytli zmeny v pozícii zamestnávateľa. Predošlý zamestnávateľ mi hneď pri nástupe dal zmluvu na dobu neurčitú a mňa by zaujímalo, či je možné, aby to nový zamestnávateľ napadol. Teda, že som moju zmluvu dostala bez predošlej zmluvy-na dobu určitú. Keďže pracujem na dobu neurčitú krátko a plánovala by som dať výpoveď, v akom časovom horizonte ju mám podať? Výpoveď plánujem podať k 31. 8. 2019. Ďakujem Vám za odpoveď.
Odpovedá: JUDr. Milan Ficek, advokát (odpoveď odoslaná: 19.11.2018)
ak došlo napr. k prevodu podniku a Vy stále pracujete de facto v rovnakej firme, len sa previedla na iného majiteľa, prípadne premenovala, alebo spojila, nemá to vplyv na platnosť pracovnej zmluvy. Pracovný pomer tým nezaniká, pretože nový zamestnávateľ preberá s hmotným majetkom aj zamestnancov. Nie je mi celkom zrejmé, či chcete podať výpoveď 31.08.2019, v takom prípade by sa pracovný pomer skončil 31.10.2019, alebo či chcete, aby sa pracovný pomer skončil dňa 31.08.2019 (v takom prípade by v prípade, ak máte dvojmesačnú výpovednú dobu, mala byť výpoveď doručená najneskôr 30.06.2019.
Dobrý deň, potrebujú poradiť jak mám napsat výpoveď v práci když mám smlouvu na neurčito a delám tam 4 roky a mám novou práci vybavenou a potrebujú automaticky skončiť čo by sem mela zadať do výpovedi muzete mi poradiť dekuju Vám.
Odpovedá: JUDr. Milan Ficek, advokát (odpoveď odoslaná: 06.11.2018)
pokiaľ máte dohodnutý nový pracovný pomer a potrebujete čím skôr nastúpiť, pre Vás, ako zamestnanca je z tohto hľadiska výhodnejšie pokúsiť sa skončiť pracovný pomer podľa § 60 ZP, teda dohodou, pretože dohodou môžete skončiť pracovný pomer k určitému dňu a nemusíte čakať na uplynutie výpovednej doby. Ak by ste pracovný pomer skončili výpoveďou, pracovný pomer by skončil až uplynutím výpovednej doby, počas ktorej by ste museli ešte stále chodiť riadne do práce. Ak sa so zamestnávateľom nedohodnete na skončení pracovného pomeru podľa § 60, budete musieť podať výpoveď a pokúsiť sa dohodnúť sa s novým zamestnávateľom na posunutí nástupu.
Pracovná zmluva na dobu určitú - predĺženie
Ako postupovať pri zmene pracovnej zmluvy?
﻿E﻿r﻿z﻿s﻿é﻿b﻿e﻿t﻿ ﻿M﻿o﻿l﻿n﻿á﻿r﻿
Prácu advokátskej kancelárie JUDr.Ficek &amp; Ficeková charakterizuje vysoká odbornosť, snaha naozaj...